Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 899/11/3304	Nové Mesto nad Váhom, 19.7.2013
EEČ : 2-24-35-2013

U Z N E S E N I E

Trestná vec:	obvinená XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
obvinená XXXXX, ako štatutárny zástupca spoločnosti XXXXX ako platiteľ poistného podľa predložených mesačných výkazov poistného a dávok v mieste vtedajšieho sídla spoločnosti zrazila z vymeriavacieho základu zamestnancov v zmysle § 141 ods. 2 zák. č.  461/2003 Z. z. o sociálnom poistení v znení neskorších predpisov poistné pozostávajúce z nemocenského poistenia, starobného poistenia a starobného dôchodkového sporenia, invalidné poistenia a poistenia v nezamestnanosti: 

     -   za obdobie august 2008 (splatný dňa 22.09.2008) za 20 zamestnancov spoločnosti vo 
          výške 611,76 Eur,
     -   za obdobie september 2008 (splatný dňa 20.10.2008) za 19 zamestnancov spoločnosti 
          vo výške 621,75 Eur, 
     -   za obdobie október 2008 (splatný dňa 20.11.2008) za 19 zamestnancov spoločnosti vo 
          výške 633,30 Eur, 
     -   za obdobie november 2008 (splatný dňa 22.12.2008) za 18 zamestnancov spoločnosti 
          vo výške 586,47 Eur,
     -   za obdobie december 2008 (splatný dňa 20.01.2009) za 19 zamestnancov spoločnosti 
          vo výške 692,85,-Eur, 
     -   za obdobie február 2009 (splatný dňa 20.03.2009) za 19 zamestnancov v spoločnosti
         vo výške 543,80,-Eur,
     -   za obdobie marec 2009 (splatný dňa 20.04.2009) za 19 zamestnancov spoločnosti vo 
         výške 602,10 Eur, 
     -   za obdobie január 2010 (splatný dňa 22.02.2010) za 19 zamestnancov spoločnosti vo 
         výške 668,40 Eur, 
     -   za obdobie február 2010 (splatný dňa 22.03.2010) za 18 zamestnancov spoločnosti vo 
         výške 536,50 Eur,
     -   za obdobie marec 2010 (splatný dňa 20.04.2010) za 15 zamestnancov spoločnosti vo 
         výške 541,20 Eur, 
     -   za obdobie apríl 2010 (splatný dňa 20.05.2010) za 15 zamestnancov spoločnosti vo 
         výške 517,80 Eur, 
     -   za obdobie máj 2010 (splatný dňa 21.06.2010) za 16 zamestnancov spoločnosti vo 
         výške 486,50 Eur, 
     -   za obdobie jún 2010 (splatný dňa 20.07.2010) za 16 zamestnancov spoločnosti vo
         výške 529,20 Eur, 
     -   za obdobie júl 2010 (splatný dňa 20.08.2010) za 15 zamestnancov spoločnosti vo 
         výške 513,10 Eur, 
     -   za obdobie august 2010 (splatný dňa 20.09.2010) za 15 zamestnancov  spoločnosti 
         vo výške 478,40,-Eur,
     -   za obdobie september 2010 (splatný dňa 20.10.2010) za 15 zamestnancov spoločnosti 
         vo výške 564,10 Eur, 
     -   za obdobie október 2010 (splatný dňa 22.11.2010) za 15 zamestnancov spoločnosti vo 
         výške 544,70 Eur, 
     -   za obdobie november 2010 (splatný dňa 20.12.2010) za 14 zamestnancov spoločnosti 
         vo výške 543,60 Eur, 
     -   za obdobie december 2010 (splatný dňa 20.01.2010) za 14 zamestnancov spoločnosti 
         vo výške 509,80 Eur, 
     -  za obdobie február 2011 (splatný dňa 21.03.2011) za 15 zamestnancov spoločnosti vo 
         výške 414,87 Eur, 
     -   za obdobie apríl 2011 (splatný dňa 20.05.2011) za 12 zamestnancov spoločnosti vo 
         výške 389,15,-Eur, 
    -   za obdobie máj 2011 (splatný dňa 20.06.2011) za 12 zamestnancov spoločnosti vo 
         výške 390,08 Eur, 
     -  za obdobie jún 2011 (splatný dňa 20.07.2011) za 13 zamestnancov spoločnosti vo
         výške 429,20 Eur,
     -  za obdobie júl 2011 (splatný dňa 22.08.2011) za 13 zamestnancov spoločnosti vo výške 
         452,60 Eur, 

pričom toto do doby uvedených splatností, ani ku dňu 06.11.2012 a ani doposiaľ nedoviedla na účet XXXXX, pobočka XXXXX, v celkovej výške 12.801,25,-Eur, teda obvinená XXXXX ako zodpovedná osoba neodviedla XXXXX, pobočka XXXXX, splatné poistné, zrazené z vymeriavacieho základu zamestnancov v úmysle zadovážiť sebe alebo inému neoprávnený prospech, pričom spoločnosť XXXXX v dobe splatnosti podľa jednotlivých mesiacov disponovala finančnými prostriedkami v plnej výške zrazeného poistného.

lebo zanikla trestnosť činu

Odôvodnenie:
       Dňa 09.11.2011 vydal vyšetrovateľ Okresného riaditeľstva PZ, odboru kriminálnej polície, oddelenia ekonomickej kriminality Nové Mesto nad Váhom, uznesenie sp. zn.ČVS:ORP-502/OEK-NM-2011, ktorým podľa ustanovenia § 199 os. 1 Trestného poriadku začal trestné stíhanie pre zločin neodvedenia dane a poistného podľa § 277 ods. 1, ods. 2 písm. b) Trestného zákona. 

       Po vykonaní potrebného dokazovania bolo dňa 13.11.2012 v zmysle § 206 ods. 1 Trestného poriadku uznesením vyšetrovateľa Okresného riaditeľstva PZ, odboru kriminálnej polície, oddelenia ekonomickej kriminality Nové Mesto nad Váhom, uznesenie sp. zn. ČVS:ORP-502/OEK-NM-2011, vznesené obvinenie osobe XXXXX, nar. XXXXX v XXXXX (ďalej iba obvinená) pre zločin neodvedenia dane a poistného podľa § 277 ods. 1, ods. 2 písm. b) Trestného zákona na tom skutkovom základe, ako je uvedené vo výrokovej časti tohto uznesenia. 

      Dňa 12.07.2013 bol na tunajšiu prokuratúru doručený vyšetrovací spis sp. zn. ČVS:ORP-502/OEK-NM-2011, spolu s odôvodneným návrhom policajta v zmysle § 209 ods. 1 Trestného poriadku na zastavenie predmetného trestného stíhania pre dôvod uvedený v ustanovení § 215 ods. 1 písm. h) Trestného poriadku. Policajt v predmetnom návrhu uviedol, že došlo k naplneniu zákonných podmienok na zastavenie trestného stíhania, nakoľko trestnosť uvedeného zločinu zanikla s poukazom na § 86 písm. e) Trestného zákona. 

     Po preskúmaní predloženého vyšetrovacieho spisu, ako aj návrhu na zastavenie trestného stíhania, som zistil, že trestný čin, pre ktorý bola začaté trestné stíhanie a následne vznesené obvinenie, je trestným činnom, pre ktorý Trestný zákona v ustanovení § 86 písm. e) Trestného zákona umožňuje zánik trestnosti. 

     Zároveň som zistil, že dňa 19.06.2013 bola obvinená upovedomená o termíne preštudovania vyšetrovacieho spisu ku dňu 24.06.2013.  Obvinená sa následne dňa 24.06.2013 preštudovania vyšetrovacieho spisu zúčastnila, pričom uviedla, že dlžná suma poistného za zamestnancov XXXXX, za obdobie, za ktoré jej bolo vznesené obvinenie, bolo uhradené v plnej výške, a to vkladmi na účet sociálnej poisťovne dňa 19.06.2013 a dňa 20.06.2013. 

      Vo vyšetrovacom spise je k vyššie uvedenej skutočnosti zažurnalizované oznámenie riaditeľky XXXXX, pobočka XXXXX, XXXXX XXXXX, z ktorej vyplýva záver, že za spoločnosť XXXXX, bola uhradená na účet SXXXXX dňa 16.06.2013 suma 7.000 Eur a dňa 20.06.2013 suma 5.801,25 Eur, čo činí celkovo 12.801,25 Eur. Zároveň zo správy vyplýva, že dlh na poistnom za zamestnancov XXXXX, za ktorý bolo vznesené obvinenie XXXXX, bol v plnej výške uhradený.

      S poukazom na zistené skutočnosti som toho názoru, že v predmetnom trestnom konaní boli splnené zákonné dôvody pre zánik trestnosti trestného činu v zmysle § 86 písm. e) Trestného zákona a je daný dôvod na zastavenie trestného stíhania podľa § 215 ods. 1 písm. h) Trestného poriadku.   

   Podľa § 86 písm. e) Trestného zákona trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 alebo nezaplatenie dane a poistného podľa § 278, ak splatná daň a jej príslušenstvo alebo poistné boli dodatočne zaplatené najskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

   Na základe vyššie uvedeného pokladám predmetné uznesenie za odôvodnené. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ondrej Prikryl, PhD.
prokurátor